Michael Peyrefitte

Michael Peyrefitte is en Jurist un Politiker ut Belize von de United Democratic Party (UDP).

Peyrefitte hett an de University of the West Indies in Cave Hill, Barbados, Juristeree studeert un hett as Avkaat arbeidt. He is Partner bi dat Avkatenbüro Morales Peyrefitte LLP in Belize-Stadt.

Bi de Parlamentswahl 2008 weer he för de UDP Kannedaat in’n Wahlkreis Freetown un hett mit 1353 Stimmen (49,00 %) knapp gegen Francis Fonseca von de PUP verloren.

Von’n 21. März 2012 bet 1. Januar 2017 weer he ünner Premierminister Dean Barrow Spreker von dat Repräsentantenhuus.

2015 is he as Vertreder von de Regeren in’n Senaat von Belize beropen worrn.

Von Januar 2017 bet to’n 16. November 2020 weer he Generaalstaatsanwalt von Belize.

Kategorie:Mann
Kategorie:Politiker (Belize)
Kategorie:Börger von Belize
Kategorie:Maat von de United Democratic Party (Belize)
Kategorie:Senater (Belize)
Kategorie:Boren in dat 20. Johrhunnert